Ingunn Ósk , Björgvin Freyr og Oddleifur skipa lið FAS í Gettur betur . Mynd : www.fas.is Líkt og undanfarin ár tekur Framhaldsskólinn í Austur-Skaftafellssýslu þátt í Gettu Betur . Liðið að þessu sinni skipa þau Björgvin Freyr Larsson , Ingunn Ósk Grétarsdóttir og Oddleifur Eiríksson en þjálfari liðsins er Sigurður Óskar Jónsson , fyrrum nemandi í FAS og þátttakandi í Gettu Betur . Síðustu mánuði hafa farið fram stífar æfingar hjá liðinu og varamönnum liðsins . Mánudaginn 6. janúar hófst fyrsta umferð keppninnar með 5 viðureignum . Keppninni er ekki útvarpað eins og áður var heldur var hægt að fylgjast með á vefnum www.ruv.is / null . Framhaldsskóli Austur-Skaftafellssýslu keppti á móti Framhaldsskólanum á Húsavík og hafði lið FAS betur 19 - 9 og tryggðu sér sæti í annarri umferð . Fjögur önnur lið tryggðu sér einnig sæti í annarri umferð Gettu betur en þau voru Fjölbrautaskóli Suðurnesja , Fjölbrautaskólinn í Breiðholti , Verkmenntaskóli Austurlands og Menntaskólinn í Reykjavík komust áfram . Við óskum liði FAS góðs gengis og verður spennandi að sjá hvernig þeim á eftir að ganga í keppninni .